Hér gefur að líta forkunnarfagurt finnskt eldhús sem kemur einstaklega vel út . Fallegur viðurinn nýtur sín í rýminu sem er vel skipulagt . Hvítir og ljósgráir tónar blandast vel við og má segja að eldhúsið sé einstaklega róandi ef svo má að orði komast . Útlitið á þessu eldhúsi er það sem við myndum kalla rándýrt . Það þýðir ekki endilega að keypt hafi verið dýrasta hráefnið heldur að hugað er að hverju smáatriði . Innfelldar hillur , búið að loka plássinu fyrir ofan skápana og þar fram eftir götunum . Smáatriðin eru nefnilega allt þegar kemur að þessu rándýra lúkki sem við erum svo hrifin af en hægt er að ná því á einfaldan hátt .